Document ID: /roh_data/filtered/fineweb-2-filterrobots_roh.jsonl.gz/29989

La gruppa da lavur propona però sis mesiras accumpagnantas co tractar vinavant la telefonia mobila. Tranter auter duai la protecziun da la radiziun vegnir simplifitgada ed armonisada cun ils chantuns. Plinavant duai il monitoring da l'effect sin la sanadad vegnir sviluppà vinavant e la populaziun duai vegnir infurmada meglier.
Il settember 2018 ha l'anteriura cussegliera federala Doris Leuthard fatg ina gruppa da lavur «Telefonia mobila e radiaziun». Quella ha gì l'incumbensa d'analisar ils basegns ed ils ristgs da raits da 5G e dad elavurar cussegls. Represchentads en la gruppa da lavur eran uffizis federals ed autoritads chantunalas, purschiders da telefonia mobila, medis e medias sco er represchentants da las citads e vischnancas.
La redacziun da Nuovo è er gia sa fatschentà cun la tecnologia mobila 5G. Guardai il video.
RTR novitads 15:00